**- T E R V E Z E T –**

**Jánosháza Város Önkormányzata Képviselő-testületének**

**…/2016. (….) önkormányzati rendelete**

**Jánosháza nagyközség helyi építési szabályzatáról és szabályozási tervéről szóló**

**13/2011. (IX.16.) önkormányzati rendelete módosításáról**

Jánosháza Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 13. § (1) bekezdésben meghatározott feladatkörében eljárva, az épített környezet alakításáról és védelméről szóló 1997. évi LXXVIII. törvény 8. § (2) bekezdésében biztosított véleményezési jogkörében eljáró szervek véleményének kikérésével a következőket rendeli el:

1. §

A Jánosháza nagyközség helyi építési szabályzatáról és szabályozási tervéről szóló 13/2011. (IX.16.) önkormányzati rendelet (továbbiakban: HÉSZ) 15. § (9) bekezdése helyébe a következő rendelkezés lép:

„(9) A beépítésre szánt területen az OTÉK 1. sz. melléklet 86. pontjának a), c)-j) alpontjai szerinti melléképítmények létesíthetők.”

2. §

A HÉSZ 16. § (2) bekezdése helyébe a következő rendelkezés lép:

„(2) Jánosházán a lakóterület lehet:

a) kisvárosias lakóterület,

b) kertvárosias lakóterület,

c) falusias lakóterület.”

3. §

A HÉSZ 17. §-a helyébe a következő rendelkezés lép:

„(1) A kisvárosias lakóterület közepesen sűrű, több önálló rendeltetési egységet magában foglaló, minimum 3,0 m és maximum 12,5 m-es épületmagasságot meg nem haladó lakóépületek elhelyezésére szolgál. A lakóterületen elhelyezhető épület:

a) lakóépület,

b) a helyi lakosság ellátását szolgáló kereskedelmi, szolgáltató, vendéglátó épület,

c) egyházi, oktatási, egészségügyi, szociális épület,

d) sportépítmény.

(2) Kivételesen, - ha az építmény rendeltetésszerű használata nem korlátozza a szomszédos telkek övezeti előírásoknak megfelelő használatát, beépítését - elhelyezhető a területen:

a) szálláshely-szolgáltató épület,

b) igazgatási épület,

c) termelő kertészeti építmény,

d) a terület rendeltetésszerű használatát nem zavaró egyéb gazdasági építmény.

(3) A kisvárosias lakóterületen nem helyezhető el:

a) önálló parkoló terület és garázs a 3,5 t önsúlynál nehezebb gépjárművek és az ilyeneket szállító járművek számára,

b) üzemanyagtöltő,

c) az egyes ingatlanok rendeltetésszerű használatához szükséges gépjármű tárolására szolgáló garázsépületen túl, egyéb garázsépület építése a területen csak szabályozási tervben kijelölt esetben és módon lehetséges. Az egyes ingatlanok rendeltetésszerű használatához szükséges gépjárműtárolást elsősorban a lakóépületen belül kell biztosítani.

(4) A kisvárosias lakóterület építési övezeteinek beépítési módjára, telekalakításra, építménymagasságra, a beépítettség mértékére vonatkozó előírásokat a rendelet 2. melléklete tartalmazza.”

4. §

A HÉSZ 18. §-a helyébe a következő rendelkezés lép:

„(1) A kertvárosiasias lakóterület laza beépítésű, összefüggő nagy kertes, több önálló rendeltetési egységet magába foglaló, utcavonalon megvalósuló építmény esetén legalább 3,0 m és 7,5 m építménymagasságú lakóépületek elhelyezésére szolgál. A lakóterületen elhelyezhető:

a) legfeljebb négylakásos lakóépület,

b) a helyi lakosság ellátását szolgáló kereskedelmi, szolgáltató, vendéglátó épület,

c) egyházi, oktatási, egészségügyi, szociális épület,

d) a terület rendeltetésszerű használatát nem zavaró hatású kézműipari épület.

(2) A kertvárosias lakóterület építési övezeteinek beépítési módjára, telekalakításra, építménymagasságra, a beépítettség mértékére vonatkozó előírásokat a rendelet 2. melléklete tartalmazza.”

5. §

A HÉSZ 19. § (1)-(2) bekezdései helyébe a következő rendelkezés lép:

„(1) A falusias lakóterület legfeljebb 4,5 m-es épületmagasságú lakóépületek, mező- és az erdőgazdasági építmények, továbbá a helyi lakosságot szolgáló, nem zavaró hatású kereskedelmi, szolgáltató és kézműipari építmények elhelyezésére szolgál. A lakóterületen elhelyezhető:

a) lakóépület,

b) mező- és erdőgazdasági (üzemi) építmény

c) kereskedelmi, szolgáltató, vendéglátó épület

d) szálláshely-szolgáltató épület,

e) kézműipari építmény,

f) a helyi igazgatási, egyházi, oktatási, egészségügyi, szociális épület,

g) sportépítmény

h üzemanyagtöltő

(2) A falusias lakóterület építési övezeteinek beépítési módjára, telekalakításra, építménymagasságra, a beépítettség mértékére vonatkozó előírásokat a rendelet 2. melléklete tartalmazza.”

6. §

(1) A HÉSZ 20. § (2) bekezdése helyébe a következő rendelkezés lép:

„(2) A településközpont vegyes területen elhelyezhető:

a) lakóépület,

b) igazgatási épület,

c) kereskedelmi, szolgáltató, vendéglátó, szálláshely szolgáltató épület,

d) egyéb közösségi szórakoztató épület,

e) egyházi, oktatási, egészségügyi, szociális épület,

f) sportépítmény.”

(2) A HÉSZ 20. § (4) bekezdése helyébe a következő rendelkezés lép:

„(4) A településközpont vegyes területen nem helyezhető el:

a) önálló parkolóterület és garázs a 3,5 t önsúlynál nehezebb tehergépjárművek és az ilyeneket szállító járművek számára,

b) termelő kertészeti építmény,

c) parkolóház és üzemanyagtöltő,

d) az egyes ingatlanok rendeltetésszerű használatához szükséges gépjármű tárolására szolgáló garázsépületen túl, egyéb garázsépület építése a területen csak szabályozási tervben kijelölt esetben és módon lehetséges.”

(3) A HÉSZ 20. § (6) bekezdése helyébe a következő rendelkezés lép:

„(6) A településközpont vegyes terület építési övezeteinek beépítési módjára, telekalakításra, építménymagasságra, a beépítettség mértékére vonatkozó előírásokat a rendelet 2. melléklete tartalmazza.”

7. §

A HÉSZ 21. § (1)-(3) bekezdései helyébe a következő rendelkezés lép:

„(1) A kereskedelmi, szolgáltató terület elsősorban nem jelentős zavaró hatású a lakossági igényeket kielégítő kereskedelmi szolgáltató, és kisipari termelő tevékenység, az átmenő forgalmat szolgáló kereskedelmi és szolgáltató tevékenység valamint egyéb termelő, szolgáltató célú nem zavaró hatású gazdasági tevékenység építményeinek elhelyezésére szolgál.

(1a) A kereskedelmi, szolgáltató területen elhelyezhető:

a) mindenfajta, nem jelentős zavaró hatású gazdasági tevékenység célú épület,

b) a gazdasági tevékenységi célú épületen belül a tulajdonos, a használó, és a személyzet számára szolgáló lakások,

c) igazgatási, egyéb irodaépület,

d) parkolóház, üzemanyagtöltő,

e) sportépítmény.

(1b) A kereskedelmi, szolgáltató területen kivételesen elhelyezhető:

a) egyházi, oktatási, egészségügyi, szociális épület,

b) egyéb közösségi szórakoztató épület.”

(2) A kereskedelmi, szolgáltató gazdasági terület beépítési módjára, maximális építmény-magasságára, beépíthető minimális telekterület-méretre és a maximális beépítettségre vonatkozó előírásokat a rendelet 3. melléklete tartalmazza.

(3) A Gksz övezetben minden kialakult telek beépíthető. Kialakult telek megosztásakor bármely kialakuló telekrészre a beépítettség maximális mértékére vonatkozó előírást meg kell tartani.”

8. §

A HÉSZ 22. § (2)-(3) bekezdése helyébe a következő rendelkezés lép:

„(2) Az ipari területen kivételesen elhelyezhető:

a) kereskedelmi épületek,

b) a gazdasági tevékenységi célú épületen belül a tulajdonos, a használó, és a személyzet számára szolgáló lakások,

c) egyházi, oktatási, egészségügyi, szociális épületek.

(3) Az ipari gazdasági terület beépítési módjára, maximális építmény-magasságára, beépíthető minimális telekterület-méretre és a maximális beépítettségre vonatkozó előírásokat a rendelet 3. melléklete tartalmazza.”

9. §

(1) A HÉSZ 23. § (2) bekezdése helyébe a következő rendelkezés lép:

„(2) A különleges területek esetenként szerepkörük, más esetben sajátos beépítési jellemzőik alapján, a következő övezetekre tagozódnak:

a) Ksz – szabadidő, sportterület,

b) Kk – kastély terület,

c) Kmü – mezőgazdasági üzemi terület,

d) Kap – autóbusz-pályaudvar terület,

e) Kt – temető különleges terület.”

(2) A HÉSZ 23. § (7) bekezdése helyébe a következő rendelkezés lép:

„(7) A Kmü jelű mezőgazdasági üzemi területen önálló épületben, vagy vegyes rendeltetésű épületben a következő rendeltetésű egységek helyezhetők el:

a) mező-, erdőgazdasági építmények

b) mindenfajta, nem jelentős zavaró hatású gazdasági tevékenységi célú épület

c) gazdasági tevékenységi célú épületen belül a tulajdonos, a használó és a személyzet számára szolgáló lakások

d) igazgatási és egyéb irodaépület

e) parkolóház, üzemanyagtöltő.”

10. §

A HÉSZ 24. § (4) bekezdése helyébe a következő rendelkezés lép:

„(4) A közúthálózat elemei számára biztosítandó építési területek szélességét a rendelet 4. melléklete tartalmazza.”

11. §

A HÉSZ 25. § (1) bekezdése helyébe a következő rendelkezés lép:

„(1) Közpark és közkert területén csak a játék, sport, pihenés, ismeretterjesztés, kutatás és a terület fenntartási célját szolgáló, valamint szakrális építmények helyezhetők el. Közkertben és közparkban illemhely, vendéglátást szolgáló épület, építmény is elhelyezhető legfeljebb 2%-os beépítéssel, legfeljebb 4,5 m építménymagassággal.”

12. §

A HÉSZ 26. § (3)-(4) bekezdése helyébe a következő rendelkezés lép:

„(3) védelmi célú, Ev jelű erdőterületek sajátos jellegük szerint:

Védő erdők:

- Ev1-h jelű településvédelmi erdő

- Ev1-j jelű utak és műtárgyak védelmét szolgáló erdő.

(4) A szabályozási terven gazdasági rendeltetésű erdőövezetként (Eg) szabályozott erdőterületen csak a fa- vagy szaporítóanyag-termeléshez, vadgazdálkodáshoz, erdészeti kutatáshoz, oktatáshoz kapcsolódó épületek helyezhetők el a következő feltételekkel:

Beépítési mód: szabadonálló

Építménymagasság (maximum): 4,5 m”

13. §

(1) A HÉSZ 29. § (1) bekezdése helyébe a következő rendelkezés lép:

„(1) A település területén műemléki védelem alatt álló építmények felsorolását a rendelet 1. sz. függeléke, a nyilvántartott régészeti lelőhelyek felsorolását a rendelet 2. számú függeléke, a helyi védettségű épületeket és a településkép szempontjából helyi védelemre kijelölt terület lehatárolását a szabályozási terv, felsorolását a rendelet 5. melléklete tartalmazza.”

(2) A HÉSZ 29. § (4) bekezdése helyébe a következő rendelkezés lép:

„(4) Utcakép védelem:

a) A 3. sz. függelék a) 1.pont alatti terület: Védendő a kialakult építési vonal, a zártsorú és oldalhatáron álló vegyes beépítés ritmusa és városias arculata. Foghíjak esetében a szomszédos épületek építménymagasságától való eltérés 50 cm-nél nem lehet magasabb.

b) A 3. sz. függelék a) 2.pont alatti terület:. Védendő az kialakult oldalhatáros beépítés, az előkert nélküli építési vonal. A meglévő utcai homlokzatok esetében az építészeti díszítés elemei megőrzendők.

c) A 3. sz. függelék a) 3.pont alatti terület:. Védendő a zártsorú beépítési mód, az előkert nélküli beépítési jelleg. Ez biztosítja Berzsenyi utca 13. alatt többször átalakított egykori Fehér Ló fogadó jellegében való megőrzését.

d) A 3. sz. függelék a) 4.pont alatti terület:. Védendő a zártsorú beépítési mód, az előkert nélküli beépítési jelleg, a kialakult épületek utcai homlokzata és a hagyományos nyílászárók.

e) A 3. sz. függelék a) 5.pont alatti terület: Védendő a zártsorú jelleg, az építmények magassága, kialakult homlokzatok aránya és díszítésük. Az oromfalak a településen egyedi arculatát hordoznak, megőrzendők. A Széchenyi utca 19. hsz egykori nyílászárói helyreállítandók.”

14. §

A HÉSZ a rendelet 1-4. mellékleteivel egészül ki.

15. §

Hatályát veszti a HÉSZ 4. § (3) bekezdése, 6. § (3) bekezdése, 15. § (3), (5) és (6) bekezdése, 19. § (4) bekezdése, 21. § (5) bekezdése, 22. § (4) bekezdése, 23. § (8) bekezdése és 26. § (1) bekezdése.

16. §

A rendelet a kihirdetést követő napon lép hatályba.

 Kiss András dr. Balás Endre

 polgármester jegyző

Kihirdetve: Jánosháza, 2016. …

 dr. Balás Endre

jegyző

1. melléklet a …/2016. (…) önkormányzati rendelethez

„2. melléklet a 13/2011. (IX.16.) önkormányzati rendelethez

**Az egyes építési övezetek egyedi és részletes előírásai**

**1. A kisvárosias lakóterület egyedi és részletes előírásai**

1.1. Az övezetekben a beépítési módra, telekalakításra, építménymagasságra, a beépítettség mértékére vonatkozó előírásokat a következő táblázat tartalmazza:

|  |  |  |  |  |  |
| --- | --- | --- | --- | --- | --- |
| **területfel**-**használás** | **beépítési mód** | **maximális építmény-magasság****(m)** | beépíthető minimális telekterület-méret(m2) | maximális beépítettség[[1]](#footnote-1)\*(%) | min. zöld % |
| **Lk** | O | 4,5 | 400 | 30 | 20 |
|  | O | 4,5 | 400(K) | 50 | 20 |
|  | O | 4,5 | 400(K) | 60 | 20 |
|  | O | 4,5 | 500 | 30 | 25 |
|  | O | 4,5 | 500(K) | 30 | 20 |
|  | O | 4,5 | 500(K) | 50 | 20 |
|  | O | 4,5 | 600(K) | 30 | 25 |
|  | O | 4,5 | 700 | 30 | 25 |
|  | O | 4,5 | 900 | 30 | 30 |
|  | O | 6,0 | 400 | 50 | 20 |
|  | O | 6,0 | 400(K) | 50 | 20 |
|  | O | 6,0 | 500 | 40 | 25 |
|  | O | 6,0 | 700 | 30 | 25 |
|  | O | 6,0 | 800 | 30 | 25 |
|  | O | 7,5 | 900 | 30 | 25 |
|  | Z | 4,5 | 400(K) | 60 | 20 |
|  | Z | 4,5 | 700 | 30 | 25 |
|  | Z | 6,0 | 400 | 50 | 20 |
|  | Z | 6,0 | 400(K) | 50 | 20 |
|  | Z | 6,0 | 400(K) | 60 | 20 |
|  | Z | 6,0 | 500 | 30 | 25 |
|  | Z | 6,0 | 800 | 30 | 20 |
|  | Z | 6,0 | 900 | 40 | 30 |
|  | Z(O) | 6,0 | 700 | 40 | 30 |
|  | Z(O) | 4,5 | 700 | 30 | 30 |

1.2. Telekhatár-rendezés esetén mindkét érintett telek kedvezőbb beépíthetőségének érdekében a táblázatban foglalt minimális telekterület és legalább 14 m telekszélességtől el lehet térni a kedvezőbb telekszerkezet érdekében.

1.3. A területen az épületeket a kialakult előkert méretet vonalában, új beépítés esetén minimum 5 m vagy annak hiányában legfeljebb 10 m-es előkert megtartásával kell elhelyezni.

1.4. Az övezetben a következő beépítési módokkal helyezhetők el az épületek:

 SZ – Az épületeket szabadonálló módon kell elhelyezni.

 O – Az épületeket oldalhatáronálló beépítéssel kell elhelyezni.

Z(O) – Az épületeket zártsorú módon kell elhelyezni. A kialakult oldalhatáron álló beépítési mód megtartható.

Z – Az épületeket zártsorú módon kell elhelyezni. Az épületek között minimum 2,4 m széles hézag megengedett. A hátranyúló épületszárnyak esetén minimum 4,0 m oldalkertet kell kialakítani. A tetőgerinceket utcával párhuzamosan kell kialakítani. A telek homlokvonalától mért 10 m-es mélységig, az épületek telekhatárra eső homlokzatán nem alakítható ki nyílás. Ezen mélység után, a zártsorú beépítés esetén is nyithatók az OTÉK 37.§(4) bekezdésben meghatározott nyílások.

1.5. Az övezetben, az előírt mértéket jelenleg is meghaladó magasságú épület teljes átépítés esetén, maximum a kialakult mértékig az általános előírásoktól eltérhet.

**2. A kertvárosias építési övezet egyedi és részletes előírásai**

2.1. Az övezetekben a beépítési módra, telekalakításra, építménymagasságra, a beépítettség mértékére vonatkozó előírásokat a következő táblázat tartalmazza.

|  |  |  |  |  |  |
| --- | --- | --- | --- | --- | --- |
| **területfel**-**használás** | **beépítési mód** | **maximális építmény-magasság****(m)** | beépíthető minimális telekterület-méret(m2) | maximális beépítettség[[2]](#footnote-2)\*(%) | min. zöld % |
| **Lke** | O | 4,5 | 300 | 30 | 50 |
|  | O | 4,5 | 500 | 30 | 50 |
|  | O | 4,5 | 500(K) | 30 | 50 |
|  | O | 4,5 | 600 | 30 | 50 |
|  | O | 4,5 | 600(K) | 30 | 50 |
|  | O | 4,5 | 700 | 30 | 50 |
|  | O | 4,5 | 700 | 40 | 50 |
|  | O | 4,5 | 800 | 30 | 50 |
|  | O | 4,5 | 800(K) | 30 | 50 |
|  | O | 4,5 | 900 | 30 | 50 |
|  | O | 4,5 | 1000 | 30 | 50 |
|  | O | 6 | 300 | 30 | 50 |
|  | O | 6 | 400 | 30 | 50 |
|  | O | 6 | 500 | 30 | 50 |
|  | O | 6 | 600 | 40 | 50 |
|  | O | 6 | 700 | 30 | 50 |
|  | O | 6 | 800 | 30 | 50 |
|  | O | 6 | 900 | 30 | 50 |
|  | O | 7,5 | 600 | 30 | 50 |
|  | SZ | 6 | 700 | 30 | 50 |

2.2. Telekhatár-rendezés esetén az érintett telek kedvezőbb beépíthetőségének érdekében a táblázatban foglalt értékektől el lehet térni.

2.3. A területen az épületeket a kialakult előkert méretet vonalában, új beépítés esetén minimum 5 m vagy annak hiányában legfeljebb 10 m-es előkert megtartásával kell elhelyezni.

2.4. Az övezetben a következő beépítési módokkal helyezhetők el az épületek:

SZ – Az épületeket szabadonálló módon kell elhelyezni. A kialakult oldalhatáron álló beépítési mód megtartható.

O – Az épületeket oldalhatáronálló beépítéssel kell elhelyezni. A saroktelkeken szabadonálló beépítési mód alkalmazása is megengedett.

2.5. Mindkét övezetben, az előírt mértéket jelenleg is meghaladó magasságú épület teljes átépítés esetén maximum a kialakult mértékig az általános előírásoktól eltérhet.

**3. Falusias lakóterület**

3.1. Az övezetben a beépítési módra, telekalakításra, építménymagasságra, a beépítettség mértékére vonatkozó előírásokat a következő táblázat tartalmazza.

|  |  |  |  |  |  |
| --- | --- | --- | --- | --- | --- |
| **területfel**-**használás** | **beépítési mód** | **maximális építmény-magasság****(m)** | beépíthető minimális telekterület-méret(m2) | maximális beépítettség[[3]](#footnote-3)\*(%) | min. zöld % |
| **Lf** | O | 4,5 | 600 | 30 | 40 |
|  | O | 4,5 | 700 | 30 | 40 |
|  | O | 4,5 | 800 | 30 | 40 |
|  | O | 4,5 | 1100 | 30 | 40 |
|  | O | 4,5 | 1200 | 30 | 40 |
|  | SZ | 4,5 | 1000 | 30 | 40 |

**4. A településközpont vegyes terület építési övezetei**

4.1. Az övezetekben a beépítési módra, telekalakításra, építménymagasságra, a beépítettség mértékére vonatkozó előírásokat a következő táblázat tartalmazza.

|  |  |  |  |  |  |
| --- | --- | --- | --- | --- | --- |
| területfel-használás | beépítési mód | maximális építmény-magasság(m) | beépíthető minimális telekterület-méret(m2) | maximális beépítettség[[4]](#footnote-4)\*(%) | min. zöld % |
| Vt | Z | 6 | 400(K) | 60 | 10 |
|  | Z | 6 | 500 | 40 | 20 |
|  | Z | 6 | 800 | 40 | 20 |
|  | Z | 6 | 1000 | 50 | 15 |
|  | Z | 7,5 | 200 | 50 | 15 |
|  | Z | 7,5 | 300 | 40 | 20 |
|  | Z | 7,5 | 500(K) | 50 | 15 |
|  | Z | 7,5 | 600 | 40 | 20 |
|  | Z | 7,5 | 700 | 50 | 15 |
|  | Z | 7,5 | 800 | 40 | 20 |
|  | Z | 12,5 | 400(K) | 60 | 10 |
|  | SZ | 7,5 | 800 | 40 | 20 |
|  | SZ | 12 | 2000 | 50 | 15 |
|  | SZ(K) | 12,5 | 1500 | 50 | 15 |

4.2. SZ(K) beépítési mód vonatkozásában kialakult beépítés esetén a beépítési mód megtartható.”

2. melléklet a …/2016. (...) önkormányzati rendelethez

„3. melléklet a 13/2011. (IX.16.) önkormányzati rendelethez

1. A **kereskedelmi, szolgáltató gazdasági terület** övezeteiben az építménymagasság az utcavonalon megvalósuló építmény esetén legalább 3,0 m, legfeljebb övezetenként a táblázatban meghatározott mértékű lehet.

|  |  |  |  |  |  |
| --- | --- | --- | --- | --- | --- |
| **területfel**-**használás** | **beépítési mód** | **maximális építmény-magasság****(m)** | beépíthető minimális telekterület-méret(m2) | maximális beépítettség[[5]](#footnote-5)\*(%) | min. zöld % |
| **Gksz** | SZ | 7,5 | 1000 | 40 | 20 |
|  | SZ | 7,5 | 1500 | 30 | 20 |
|  | SZ | 7,5 | 1500 | 40 | 20 |
|  | SZ | 7,5 | 2500 | 40 | 20 |
|  | SZ | 12,5 | 800 | 40 | 20 |
|  | SZ | 12,5 | 1500 | 30 | 20 |
|  | SZ | 12,5 | 2000 | 40 | 20 |
|  | SZ | 12,5 | 2500 | 40 | 20 |

2. Az **ipari gazdasági terület** övezeteiben megengedett alakítható legkisebb telekterület-méretet, beépítési módot, a megengedett beépítettség mértékét, megengedett maximális építménymagasságot a következő táblázat tartalmazza:

|  |  |  |  |  |  |
| --- | --- | --- | --- | --- | --- |
| **területfel**-**használás** | **beépítési mód** | **maximális építmény-magasság****(m)** | beépíthető minimális telekterület-méret(m2) | maximális beépítettség[[6]](#footnote-6)\*(%) | min. zöld % |
| **Gip** | SZ | 7,5 | 2000 | 50 | 25 |
|  | SZ | 12,5 | 2000 | 40 | 25 |
|  | SZ | 12,5 | 2000 | 50 | 25” |

3. melléklet a …/2016. (…) önkormányzati rendelethez

„4. melléklet a 13/2011. (IX.16.) önkormányzati rendelethez

A közúthálózat elemei számára biztosítandó építési területek szélessége

|  |  |  |  |  |
| --- | --- | --- | --- | --- |
| **út megnevezés** | **útkategória** | **Forgalmi sáv** | **Védő-távolság** | **Építési terület****/szab. szélesség/** |
| ***M8 gyorsforgalmi út*** *(Ausztria) – Szentgotthárd térsége – Veszprém – Enying térsége – Sárbogárd térsége – Dunaújváros – Kecskemét térsége – Szolnok – Füzesabony térsége (M3) (a Szentgotthárd és Szolnok közötti szakasz a TEN-T hálózat része)* |
| Tervezett M8 gyorsforgalmi út | K.I. – K.II. | 2x2 | 100-100 m | 60 m |
| ***8.sz. Székesfehérvár - Jánosháza-Rábafüzes I.r. főút, E66*** |
| 8. számú elsőrendű országos főút E66 | K.III. | 2x1 | 100-100 m | Kialakult16-40 m |
| ***84.sz. Balatonederics - Sárvár –Sopron II. r. főút*** |
| 84. számú másodrendű országos főút | K.IV.A. | 2x1 | 100-100 m | 30-40 m |
| ***7331.j. Karmacs-Jánosháza összekötő út*** |
| 7331 jelű országos mellékút | K.V.A. | 2x1 | 50-50 m | Kialakult 14-22 m |
| 7331 jelű országos mellékút(Hunyadi János utca) | B.V.c. | 2x1 | - | Kialakult 14-18 m |
| ***7381.j. Karakó-Jánosháza összekötő út*** |
| 7381 jelű országos mellékút | K.V.A. | 2x1 | 50-50 m | Kialakult 16-22 m |
| 7381 jelű országos mellékút(Jókai Mór utca) | B.V.c. | 2x1 | - | Kialakult 10-16 m |
| ***8435.j. Jánosháza-Duka összekötő út*** |
| 8435 jelű országos mellékút | K.V.A. | 2x1 | 50-50 m | Kialakult/Új14-22 m |
| 8435 jelű országos mellékút(Széchenyi István utca) | B.V.c. | 2x1 | - | Kialakult 14-22 m |
| ***8457.j. Nemeskeresztúr-Kissomlyó összekötő út*** |
| 8457 jelű országos mellékút | K.V.A. | 2x1 | 50-50 m | 22-30 m |
| 8457jelű országos mellékút(Berzsenyi utca, Sümegi utca) | B.V.c. | 2x1 | - | 16-22 m |
| ***84801.j. Jánosháza CSP ág*** |
| 84801 jelű országos mellékút | K.V.A. | 2x1 | - | 16 m |
| ***Lakóutcák*** |
| A kialakult szabályozási szélességű lakóutcái megtartandók.A tervezett lakóutcák szabályozási szélessége általában 12-16 m, minimálisan 8 m. | B.VI.d. | 2x1 | - | 8-16 m |
| ***Kerékpáros út a régi vasút nyomvonalán*** |
| kerékpárút | B.IX | - | - | Min 10 m |
| ***Egyéb utak*** |
| gyalogút | B.X.. | - | - | 3 m |
| Mezőgazdasági út | K.VIII.C. |  | - | Min 7,0m |

4. melléklet a …/2016. (…) önkormányzati rendelethez

„5. melléklet a 13/2011. (IX.16.) önkormányzati rendelethez

A helyi védettség alatt álló építmények és utcaképek

a) Utcakép védelem:

1. Kossuth utca 2 - 3 Kossuth Lajos tér 2-52 házszám, 827/1-954 hrsz között.
2. Sümegi utca 18-24. házszám, 467-470 hrsz között.
3. Berzsenyi utca 2-40 házszám között, a 183/10 és 139 hrsz között.
4. Batthyány Lajos utca 1-11 házszám, 494/3 és 503 hrsz között.
5. Széchenyi utca 17-19 házszám, 909-919 hrsz között.

b) Helyi egyedi védelem:

1. Épületek, építmények: Berzsenyi utca 1193 hrsz kápolna

Batthyány Lajos utca 6. (498/2 hrsz)

Batthyány Lajos utca 8. (500 hrsz);

Kossuth Lajos 40. (948 hrsz)

Berzsenyi Dániel utca 18. (166 hrsz)

Berzsenyi Dániel utca 13. (1111 hrsz)

 Sümegi utca 60. (447 hrsz)

József Attila utca 34. (93 hrsz)

Temető Kápolna 07 hrsz

Körtvélyesi major - Erdődi kúria 0229 hrsz

2. Emlékművek: II. világháborús emlékmű

Antall József szobor

Szent József szobor – Kossuth tér

Szentháromság szobor – Berzsenyi u.

Szűz Mária kisdeddel – Honvéd tér

II. világháborús szovjet temető– Honvéd tér

Hunyadi János emlékmű

I. világháborús emlékmű

Batthyány u. 6 számú lakóház falán Batthyány Lajos emléktábla

Temető kápolna 07. hrsz.

3. Kőkeresztek: 0181 hrsz.

Temető utca

Damjanich utca

Kossuth tér

Jókai Mór utca

8457.j.ök. út mellett

Széchenyi utca.”

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. [↑](#footnote-ref-4)
5. [↑](#footnote-ref-5)
6. [↑](#footnote-ref-6)